EUROPSKA KOMISIJA Bruxelles, 20.6.2022. COM(2022) 314 final 2022/0205(NLE) Prijedlog PROVEDBENE ODLUKE VIJEĆA o izmjeni Provedbene odluke (EU) 2020/1355 o odobravanju na temelju Uredbe (EU) 2020/672 privremene potpore Rumunjskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19



OBRAZLOŽENJE 1.KONTEKST PRIJEDLOGA •Razlozi i ciljevi prijedloga Uredbom Vijeća (EU) 2020/672 („Uredba o instrumentu SURE”) utvrđen je pravni okvir za financijsku pomoć Unije državama članicama u kojima je zbog izbijanja bolesti COVID-19 došlo do ozbiljnih gospodarskih poremećaja ili kojima ozbiljno prijete takvi poremećaji. Potpora iz instrumenta SURE namijenjena je prvenstveno za financiranje programâ skraćenog radnog vremena ili sličnih mjera kojima je cilj zaštititi zaposlene i samozaposlene osobe i na taj način smanjiti nezaposlenost i gubitak prihoda te, dodatno, za financiranje nekih zdravstvenih mjera, osobito na radnom mjestu. Rumunjska je 7. kolovoza 2020. podnijela zahtjev za financijsku pomoć Unije i Vijeće joj je Provedbenom odlukom (EU) 2020/1355 od 25. rujna 2020. odobrilo financijsku pomoć radi dopune njezinih nacionalnih mjera za odgovor na posljedice izbijanja bolesti COVID-19 i socioekonomske posljedice te bolesti za radnike i samozaposlene osobe. Rumunjska je 26. svibnja 2022. zatražila od Unije da proširi popis mjera iz Provedbene odluke Vijeća (EU) 2020/1355. U skladu s člankom 6. stavkom 2. Uredbe o instrumentu SURE Komisija se savjetovala s rumunjskim tijelima kako bi provjerila iznenadno i znatno povećanje stvarnih i planiranih rashoda koji se izravno odnose na rumunjske mjere na tržištu rada i zdravstvene mjere donesene zbog pandemije bolesti COVID-19. To se posebno odnosi na kombinaciju novih mjera i postojećih mjera iz Provedbene odluke Vijeća (EU) 2020/1355: (a)postojeći program naknada za zaposlenike poslodavaca koji su zbog posljedica izbijanja bolesti COVID-19 smanjili ili privremeno prekinuli poslovanje. Naknada je ograničena na 75 % osnovne plaće tih zaposlenika (ali ne više od 75 % prosječne bruto plaće u gospodarstvu). Ta je mjera produljena za vrijeme trajanja izvanrednog stanja do ožujka 2022.; (b)postojeći program skraćenog radnog vremena u okviru kojeg poslodavac u slučaju privremenog smanjenja aktivnosti uzrokovanog izvanrednim stanjem ili stanjem pripravnosti može skratiti radno vrijeme zaposlenika za do 50 %. U razdoblju skraćenog radnog vremena pogođeni zaposlenici imaju pravo na naknadu u iznosu od 75 % razlike između bruto plaće za uobičajeno radno vrijeme i njihove stvarne plaće. Ta je mjera produljena do lipnja 2022., odnosno tri mjeseca nakon završetka izvanrednog stanja; (c)produljene su postojeće dvije mjere za samozaposlene osobe i slobodna zanimanja. Osobama koje su u potpunosti prestale raditi zbog posljedica izbijanja bolesti COVID-19 država tijekom izvanrednog stanja do ožujka 2022. daje naknadu u iznosu od 75 % prosječne bruto plaće. Osobama koje skraćuju radno vrijeme država daje naknadu u iznosu do 41,5 % prosječne bruto plaće do lipnja 2022., odnosno tri mjeseca nakon završetka izvanrednog stanja; (d)postojeća potpora za dnevne radnike koji prestanu raditi zbog obustave poslovnih aktivnosti kao posljedica izbijanja bolesti COVID-19 u iznosu od 35 % pripadajuće naknade po radnom danu u razdoblju od najviše tri mjeseca. Ta je mjera produljena do lipnja 2022., odnosno tri mjeseca nakon završetka izvanrednog stanja; (e)postojeći dodatak za skrb o djeci koji se dodjeljuje zaposlenicima nacionalnog sustava obrane, zatvorskih ustanova, jedinica javnog zdravstva i drugih kategorija javnog sektora utvrđenih u ministarskim odlukama. Uvjet za primanje naknade jest da drugi roditelj ne koristi druga prava na slobodne dane za skrb o djeci u slučaju privremenog zatvaranja obrazovnih jedinica. Ta se mjera može smatrati mjerom koja je slična programima skraćenog radnog vremena u smislu Uredbe (EU) 2020/672 jer se njome zaposlenicima pruža dohodovna potpora, čime se pridonosi pokrivanju troškova skrbi za djecu dok su škole zatvorene, odnosno pomaže roditeljima da nastave raditi, te na taj način štiti radni odnos. Ta je mjera produljena do kraja školske godine 2021./2022. i proširena na zaposlenike u privatnom sektoru; (f)nova mjera koja se sastoji od naknade za bolovanje koja se dodjeljuje osobama u karanteni i osobama kojima je dijagnosticirana infekcija bolešću COVID-19. Dopust i naknada za karantenu odobravaju se osiguranicima kojima je zbog sumnje na zaraznu bolest zabranjen nastavak obavljanja djelatnosti, i to za razdoblje navedeno u potvrdi koju izdaje uprava za javno zdravstvo; (g)nova mjera koja se sastoji od jednokratne financijske potpore poslodavcima u iznosu od 2 500 RON za svakog radnika na daljinu za kupnju paketa tehnoloških proizvoda i usluga potrebnih za rad na daljinu. Mjera se primjenjuje na poslodavce čiji su zaposlenici radili na daljinu najmanje 15 radnih dana tijekom izvanrednog stanja 2020. Ta se mjera zbog svoje predviđene svrhe i gospodarskog učinka može smatrati mjerom koja je slična programima skraćenog radnog vremena u smislu Uredbe (EU) 2020/672. Budući da se njome olakšava rad na daljinu u kontekstu pandemije bolesti COVID-19, ta mjera pridonosi očuvanju radnog odnosa. Njome se zaposlenicima pruža i dohodovna potpora kao dodatna povlastica kojom se pomaže pokriti troškove rada od kuće kako bi se omogućilo obavljanje posla u razdoblju ograničenja kretanja i naknadnih ograničenja; (h)postojeći dodatak za dodatne poslove za osoblje posebnih struktura Nacionalnog zavoda za javno zdravstvo i županijskih uprava za javno zdravstvo i/ili uprave za javno zdravstvo u Bukureštu produljen je 2020., 2021. i 2022. Ta će mjera ostati na snazi sve dok Svjetska zdravstvena organizacija bude smatrala COVID-19 globalnom pandemijom; (i)postojeći dodatak za posebno opasne uvjete u iznosu do 30 % plaće medicinskog osoblja koje sudjeluje u medicinskim aktivnostima u borbi protiv bolesti COVID-19. Mjera je bila na snazi od ožujka 2020. do kolovoza 2020. Mjera je proširena na osoblje odgovorno za provedbu sanitarnih mjera u okviru Ministarstva unutarnjih poslova; (j)nova mjera koja se sastoji od dodatka za osoblje županijskih uprava za javno zdravstvo i uprave za javno zdravstvo u Bukureštu u iznosu od 30 % do 40 % njihove osnovne plaće; (k)nova mjera koja se sastoji od naknade za privremeni premještaj zaposlenika za liječnike specijaliste, pomoćno medicinsko i pomoćno osoblje u javnom sustavu u iznosu od 50 % njihove osnovne plaće te dnevnice u iznosu od 2 % njihove osnovne plaće. Naknada se dodjeljuje osoblju koje je u situacijama epidemiološkog ili biološkog rizika privremeno premješteno u zdravstvene jedinice s manjkom osoblja na razdoblje od 30 dana i koje je odgovorno za ograničavanje i sprečavanje širenja bolesti COVID-19;

(l)nova mjera koja se sastoji od privremenog financiranja troškova plaća povezanih s otvaranjem 2 000 novih radnih mjesta u cilju jačanja uprava za zdravstvo (1 000 radnih mjesta) i javne službe hitne pomoći (1 000 radnih mjesta) radi suzbijanja širenja bolesti COVID-19; (m)nova mjera koja se sastoji od dodjele dodatka u iznosu od 75 % do 85 % osnovne plaće specijaliziranom medicinskom osoblju i pomoćnom medicinskom osoblju jedinica javnog zdravstva ili njihovih struktura te specijaliziranom osoblju parakliničkih medicinskih struktura koje izravno sudjeluje u prijevozu, opremanju, procjeni, dijagnostici i liječenju pacijenata kojima je dijagnosticirana bolest COVID-19; (n)nova mjera koja se sastoji od plaćanja zdravstveno-sanitarnog osoblja i voditeljâ registara koji obavljaju svoju djelatnost u centrima za cijepljenje protiv bolesti COVID-19 organiziranima na lokacijama izvan zdravstvenih jedinica. Tom su se mjerom financirali i tekući i kapitalni rashodi za stavljanje u funkciju centara za cijepljenje (organiziranih na lokacijama koje nisu zdravstvene ustanove); (o)nova mjera koja se sastoji od plaćanja zdravstveno-sanitarnog osoblja i voditeljâ medicinskih registara koji obavljaju svoju djelatnost u centrima za cijepljenje protiv bolesti COVID-19 organiziranima unutar zdravstvenih jedinica te plaćanja obiteljskih liječnika za aktivnosti koje obavljaju u tu svrhu; (p)nova mjera koja se sastoji od financiranja kupnje doza cjepiva protiv bolesti COVID-19 2021.; (q)nova mjera koja se sastoji od općih naknada (primjerice za hranu, smještaj, prijevoz, lijekove) za karantenu osoba s potvrđenom dijagnozom bolesti COVID-19 koje se nalaze na određenim područjima, osoba s popisa utvrđenog u Metodologiji nadzora bolesti COVID-19 i medicinskog osoblja kojem je dijagnosticiran COVID-19 i kojem nije potrebna hospitalizacija i osoblja koje je bilo u kontaktu s pacijentima i odlučilo je boraviti izvan kuće; (r)dvije nove mjere koje se sastoje od kupnje lijekova za liječenje bolesti COVID-19 (remdesivir i lijek s monoklonskim protutijelima koji sadržava kasirivimab i imdevimab); (s) nova mjera koja se sastoji od kupnje lijekova za liječenje pacijenata zaraženih bolešću COVID-19 (tocilizumabum); (t)nova mjera koja se sastoji od poticaja (u obliku bonova za hranu u iznosu od 100 RON) za osobe koje su u potpunosti cijepljene; (u)nova mjera koja se sastoji od privremenog povećanja osnovne plaće osoblja županijskih institucija koje sudjeluje u sprečavanju i suzbijanju posljedica bolesti COVID-19 za 30 % u razdoblju od kolovoza 2020. do veljače 2021.; (v)nova mjera koja se sastoji od rashoda za 200 dodatnih liječnika specijalizanata koji su potrebni zbog pandemije; (w)nova mjera koja se sastoji od kupnje medicinskih proizvoda i osobne zaštitne opreme za borbu protiv pandemije (npr. zaštitna obuća, rukavice, maske, respiratori, nosila) radi stvaranja i konsolidacije zaliha hitne medicinske opreme; (x)nova mjera koja se sastoji od kupnje zaštitnih sanitarnih materijala za zaposlenike Ministarstva unutarnjih poslova; (y)nova mjera koja se sastoji od plaćanja studenata medicine koji su volontirali u bolnicama/zdravstvenim ustanovama radi pružanja hitne potpore; (z)dvije nove mjere koje se sastoje od kupnje farmaceutskih proizvoda za liječenje pacijenata oboljelih od bolesti COVID-19 s akutnim simptomima (ANAKINRA, MOLNUPIRAVIR); (aa)nova mjera koja se sastoji od financiranja troškova povezanih s testiranjem na COVID-19. Usluge laboratorijskog testiranja metodom RT-PCR koje se financiraju u okviru Nacionalnog programa za nadzor i kontrolu prioritetnih zaraznih bolesti provode se na kategorijama pojedinaca utvrđenih u novoj Metodologiji nadzora akutnog respiratornog sindroma COVID-19 ili na temelju odluke ministra zdravstva; (bb)nova mjera koja se sastoji od financiranja testiranja na COVID-19 koja obavljaju obiteljski liječnici radi otkrivanja zaraze bolešću COVID-19. Testiranja koja obavljaju obiteljski liječnici financiraju se sredstvima prenesenima iz državnog proračuna, preko proračuna Ministarstva zdravstva, u proračun Jedinstvenog nacionalnog zavoda za zdravstveno osiguranje. Rumunjska je Komisiji dostavila relevantne informacije. Uzimajući u obzir dostupne dokaze, Komisija predlaže Vijeću da donese provedbenu odluku radi proširenja popisa mjera za koje je Vijeće već odobrilo financijsku pomoć Provedbenom odlukom Vijeća (EU) 2020/1355. Nova mjera naknade za bolovanje koja se odobrava osobama u karanteni i osobama kojima je dijagnosticirana infekcija bolešću COVID-19 smatra se sličnom programima skraćenog radnog vremena zbog njezinih učinaka u pogledu zaštite ugovora o radu, pružanja dohodovne potpore i povezanosti s pandemijom bolesti COVID-19.

Vrijednost zdravstvenih mjera iz zahtjeva Rumunjske, uključujući dodatne zdravstvene mjere zatražene 26. svibnja 2022., iznosi 2 141 579 582 EUR. Budući da bi ta kategorija mjera trebala biti dodatna, iznos financijske pomoći za potporu zdravstvenim mjerama treba smanjiti jer bi on trebao činiti manje od polovine ukupne financijske pomoći koja se planira potrošiti na sve prihvatljive mjere. Nadalje, na temelju zahtjeva Rumunjske financijska pomoć odobrena Provedbenom odlukom (EU) 2020/1355 smanjuje se s 4 099 244 587 EUR na 3 000 000 000 EUR. Rumunjska i dalje nastoji potpuno apsorbirati dodijeljenu financijsku pomoć te bi trebala utvrditi daljnje prihvatljive mjere u slučaju da se postojeće mjere uključene u ovaj Prijedlog pokažu nedostatnima. •Dosljednost s postojećim odredbama politike u tom području Ovaj je Prijedlog u cijelosti usklađen s Uredbom Vijeća (EU) 2020/672, na temelju koje je i sastavljen. Ovaj je Prijedlog dopuna drugom instrumentu prava Unije za potporu državama članicama u izvanrednim situacijama, a to je Uredba Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije („Uredba (EZ) br. 2012/2002”). Uredba (EU) 2020/461 Europskog parlamenta i Vijeća, kojom je taj instrument izmijenjen da bi se njegovo područje primjene proširilo na izvanredna stanja velikih razmjera u području javnog zdravlja i definirale određene operacije prihvatljive za financiranje, donesena je 30. ožujka 2020. •Dosljednost u odnosu na druge politike Unije Prijedlog je dio raznih mjera donesenih kao odgovor na aktualnu pandemiju bolesti COVID-19, kao što je „Investicijska inicijativa kao odgovor na koronavirus”, i dopunjuje druge instrumente za potporu zapošljavanju, kao što su Europski socijalni fond i Europski fond za strateška ulaganja (EFSU)/InvestEU. Korištenjem operacija uzimanja i davanja zajmova radi potpore državama članicama u ovom konkretnom slučaju pandemije bolesti COVID-19, ovaj Prijedlog služi kao druga crta obrane za financiranje programâ skraćenog radnog vremena i sličnih mjera kojima se pridonosi zaštiti radnih mjesta, a time i zaposlenih i samozaposlenih osoba od rizika od nezaposlenosti. 2.PRAVNA OSNOVA, SUPSIDIJARNOST I PROPORCIONALNOST •Pravna osnova Pravna je osnova za ovaj instrument Uredba Vijeća (EU) 2020/672. •Supsidijarnost (za neisključivu nadležnost) Prijedlog se temelji na zahtjevu države članice i odraz je europske solidarnosti, koja se očituje u financijskoj pomoći Unije u obliku privremenih zajmova državi članici pogođenoj pandemijom bolesti COVID-19. Kao druga crta obrane, takva financijska pomoć privremena je potpora državi za povećane javne rashode za programe skraćenog radnog vremena i slične mjere za zaštitu radnih mjesta, a time i zaposlenih i samozaposlenih osoba od rizika od nezaposlenosti i gubitka prihoda. Takva će potpora pomoći pogođenim građanima i pridonijeti ublažavanju izravnih socioekonomskih posljedica krize uzrokovane bolešću COVID-19. •Proporcionalnost Prijedlogom se poštuje načelo proporcionalnosti. On ne prelazi ono što je potrebno za ostvarivanje ciljeva instrumenta. 3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA •Savjetovanja s dionicima Savjetovanje s dionicima nije moglo biti provedeno zbog žurnosti pripreme Prijedloga da bi ga Vijeće moglo pravodobno donijeti. •Procjena učinka Procjena učinka nije provedena zbog žurnosti Prijedloga.

4.UTJECAJ NA PRORAČUN Komisija bi trebala moći ugovoriti zaduživanje na financijskim tržištima u svrhu korištenja istih sredstava za zajmove državi članici koja je zatražila financijsku pomoć iz instrumenta SURE. Osim jamstava od država članica, u okvir su ugrađene i druge zaštitne mjere kako bi se zajamčila financijska solidnost programa: ·rigorozan i konzervativan pristup financijskom upravljanju, ·struktura portfelja zajmova koja ograničava rizik koncentracije, izloženost na godišnjoj razini i prekomjernu izloženost prema državama članicama pojedinačno, istodobno osiguravajući dostatna sredstva za dodjelu državama članicama kojima su najpotrebnija, i ·mogućnost obnavljanja zajma. 2022/0205 (NLE) Prijedlog PROVEDBENE ODLUKE VIJEĆA o izmjeni Provedbene odluke (EU) 2020/1355 o odobravanju na temelju Uredbe (EU) 2020/672 privremene potpore Rumunjskoj radi smanjenja rizika od nezaposlenosti u izvanrednoj situaciji nakon izbijanja bolesti COVID-19 VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EU) 2020/672 od 19. svibnja 2020. o uspostavi Europskog instrumenta za privremenu potporu radi smanjenja rizika od nezaposlenosti u izvanrednoj situaciji (SURE) nakon izbijanja bolesti COVID-19, a posebno njezin članak 6. stavak 1., uzimajući u obzir prijedlog Europske komisije, budući da: (1)Na zahtjev koji je Rumunjska podnijela 7. kolovoza 2020. Vijeće je Provedbenom odlukom (EU) 2020/1355 Rumunjskoj odobrilo financijsku pomoć u obliku zajma u maksimalnom iznosu od 4 099 244 587 EUR s maksimalnim prosječnim dospijećem od 15 godina kako bi se dopunile njezine nacionalne mjere za odgovor na posljedice izbijanja bolesti COVID-19 i socioekonomske posljedice te bolesti za radnike i samozaposlene osobe. (2)Rumunjska je trebala koristiti zajam za financiranje programâ skraćenog radnog vremena, sličnih mjera i zdravstvenih mjera kako je navedeno u članku 3. Provedbene odluke (EU) 2020/1355. (3)Izbijanje bolesti COVID-19 dovelo je do imobilizacije znatnog dijela radne snage u Rumunjskoj. Zbog toga su se iznenada znatno povećali javni rashodi u Rumunjskoj povezani s novim mjerama, koje su navedene u uvodnim izjavama 11., 12. i od 16. do 34. te u članku 3. točkama (a), (c), (d), (e), (f), (g), (h) i (i) Provedbene odluke (EU) 2020/1355. (4)Izbijanje bolesti COVID-19 i izvanredne mjere koje je Rumunjska 2020., 2021. i 2022. uvela radi suzbijanja pandemije i njezinih socioekonomskih i zdravstvenih posljedica snažno su utjecali i još uvijek utječu na javne financije. Rumunjska je 2020. zabilježila deficit opće države od 9,3 % i dug opće države od 47,2 % bruto domaćeg proizvoda (BDP), a krajem 2021. oni su iznosili 7,1 % odnosno 48,8 %. U Komisijinoj proljetnoj prognozi 2022. procijenjeno je da će do kraja 2022. rumunjski deficit opće države iznositi 7,5 %, a dug opće države 50,9 % BDP-a. Predviđa se da će se 2022. BDP Rumunjske povećati za 2,6 %. (5)Rumunjska je 26. svibnja 2022. zatražila od Unije da proširi popis mjera za koje joj je već odobrena financijska pomoć Provedbenom odlukom (EU) 2020/1355 kako bi nastavila dopunjavati nacionalne mjere koje je poduzela 2020. kao odgovor na posljedice izbijanja bolesti COVID-19 i socioekonomske posljedice te bolesti za radnike i samozaposlene osobe. Konkretno, Rumunjska je uvela i dodatno proširila niz programa skraćenog radnog vremena i sličnih mjera navedenih u uvodnim izjavama od 6. do 12.

(6)„Izvanrednom uredbom Vlade 30/2020”, kako je navedeno u članku 3. točki (a) Provedbene odluke (EU) 2020/1355, predviđaju se naknade za zaposlenike poslodavaca koji su zbog posljedica izbijanja bolesti COVID-19 smanjili ili privremeno prekinuli poslovanje. Naknada je ograničena na 75 % osnovne plaće tih zaposlenika (ali ne više od 75 % prosječne bruto plaće u gospodarstvu) tijekom izvanrednog stanja. Mjera je „Izvanrednom uredbom Vlade 111/2021” i „Izvanrednom uredbom Vlade 2/2022” produljena do ožujka 2022. (7)„Izvanrednom uredbom Vlade 132/2020”, kako je navedeno u članku 3. točki (c) Provedbene odluke (EU) 2020/1355, uveden je program skraćenog radnog vremena u okviru kojeg poslodavac u slučaju privremenog smanjenja aktivnosti uzrokovanog izvanrednim stanjem ili stanjem pripravnosti može skratiti radno vrijeme zaposlenika za do 50 %. U razdoblju skraćenog radnog vremena pogođeni zaposlenici imaju pravo na naknadu u iznosu od 75 % razlike između bruto plaće za uobičajeno radno vrijeme i njihove stvarne plaće. Mjera je „Zakonom br. 58/2021” izmijenjena i produljena do lipnja 2022., odnosno tri mjeseca nakon završetka izvanrednog stanja. (8)Člankom 15. „Izvanredne uredbe Vlade 30/2020” i člankom 3. „Izvanredne uredbe Vlade 132/2020”, kako je navedeno u članku 3. točkama (d) i (e) Provedbene odluke (EU) 2020/1355, uvedene su dvije mjere za samozaposlene osobe i slobodna zanimanja. Osobama koje su u potpunosti prestale raditi zbog posljedica izbijanja bolesti COVID-19 država tijekom izvanrednog stanja daje naknadu u iznosu od 75 % prosječne bruto plaće. Osobama koje skraćuju radno vrijeme država daje naknadu u iznosu do 41,5 % prosječne bruto plaće do lipnja 2022., odnosno tri mjeseca nakon završetka izvanrednog stanja. Prva mjera, kako je navedena u članku 3. točki (d) Provedbene odluke (EU) 2020/1355, proširena je „Izvanrednom uredbom Vlade 111/2021” i „Izvanrednom uredbom Vlade 2/2022”. Druga mjera, kako je navedena u članku 3. točki (e) Provedbene odluke (EU) 2020/1355, proširena je „Zakonom br. 58/2021”. (9)„Izvanrednom uredbom Vlade 132/2020”, koja je odobrena „Zakonom br. 282/2020”, i njezinim naknadnim izmjenama, „Izvanrednom uredbom Vlade 182/2020”, „Izvanrednom uredbom Vlade 211/2020”, koja je odobrena „Zakonom br. 58/2021”, „Izvanrednom uredbom Vlade 220/2020”, „Izvanrednom uredbom Vlade 226/2020”, „Izvanrednom uredbom Vlade 44/2021”, „Izvanrednom uredbom Vlade 111/2021” i „Izvanrednom uredbom Vlade 2/2022”, kako je navedeno u članku 3. točki (f) Provedbene odluke (EU) 2020/1355, uvedena je mjera kojom se dnevnim radnicima koji prestanu raditi zbog obustave poslovnih aktivnosti kao posljedica izbijanja bolesti COVID-19 daje potpora u iznosu od 35 % pripadajuće naknade po radnom danu u razdoblju od najviše tri mjeseca. Ta je mjera produljena do lipnja 2022., odnosno tri mjeseca nakon završetka izvanrednog stanja. (10)Člankom 3. „Zakona br. 19/2020”, kako je proširen člankom 4. trećom alinejom „Izvanredne uredbe Vlade 147/2020” i člankom 7. „Izvanredne uredbe Vlade 110/2021”, kako je navedeno u članku 3. točki (h) Provedbene odluke (EU) 2020/1355, predviđen je dodatak za skrb o djeci koji se dodjeljuje zaposlenicima nacionalnog sustava obrane, zatvorskih ustanova, jedinica javnog zdravstva i drugih kategorija javnog sektora utvrđenih u ministarskim odlukama. Uvjet za primanje naknade jest da drugi roditelj ne koristi druga prava na slobodne dane za skrb o djeci u slučaju privremenog zatvaranja obrazovnih jedinica. Ta se mjera može smatrati mjerom koja je slična programima skraćenog radnog vremena u smislu Uredbe (EU) 2020/672 jer se njome zaposlenicima pruža dohodovna potpora, čime se pridonosi pokrivanju troškova skrbi za djecu dok su škole zatvorene, odnosno pomaže roditeljima da nastave raditi, te na taj način štiti radni odnos. Mjera je produljena na školske godine 2021. i 2022., a proširena je i na zaposlenike u privatnom sektoru. (11)„Zakonom br. 136/2020” i njegovim naknadnim izmjenama te člankom 13. „Izvanredne uredbe Vlade 70/2020”, na koje se upućuje u zahtjevu Rumunjske od 26. svibnja 2022., odobrava se naknada za bolovanje osobama u karanteni i osobama kojima je dijagnosticirana infekcija bolešću COVID-19. (12)Članak 6. „Izvanredne uredbe Vlade 132/2020”, na koji se upućuje u zahtjevu Rumunjske od 26. svibnja 2022., uključivao je mjeru jednokratne financijske potpore poslodavcima u iznosu od 2 500 RON za svakog zaposlenika koji radi na daljinu za kupnju paketa tehnoloških proizvoda i usluga potrebnih za rad na daljinu. Mjera se primjenjuje na poslodavce čiji su zaposlenici radili na daljinu najmanje 15 radnih dana tijekom izvanrednog stanja 2020. Ta se mjera zbog svoje predviđene svrhe i gospodarskog učinka može smatrati mjerom koja je slična programima skraćenog radnog vremena u smislu Uredbe (EU) 2020/672. Budući da se njome olakšava rad na daljinu u kontekstu pandemije bolesti COVID-19, ta mjera pridonosi očuvanju radnog odnosa. Njome se zaposlenicima pruža i dohodovna potpora kao dodatna povlastica kojom se pomaže pokriti troškove rada od kuće kako bi se omogućilo obavljanje posla u razdoblju ograničenja kretanja i naknadnih ograničenja. (13)Rumunjska je uvela i dodatno proširila brojne zdravstvene mjere kao odgovor na pandemiju bolesti COVID-19. To se posebno odnosi na mjere navedene u uvodnim izjavama od 14. do 34. (14)„Izvanrednom uredbom Vlade 11/2020” i njezinim proširenjima člankom 2. „Izvanredne uredbe Vlade 131/2020” i člankom 6. „Zakona br. 136/2020”, kako je navedeno u članku 3. točki (g) Provedbene odluke (EU) 2020/1355, predviđa se dodatak za dodatne poslove za osoblje posebnih struktura Nacionalnog zavoda za javno zdravstvo i županijskih uprava za javno zdravstvo i/ili uprave za javno zdravstvo u Bukureštu koje koordiniraju i provode mjere sprečavanja i ograničavanja događaja povezanih s globalnim izvanrednim stanjem u području javnog zdravlja uzrokovanim bolešću COVID-19. Mjerom se osigurava naknada koja odgovara iznosu od 75 % osnovne plaće za sate odrađene nakon redovnog radnog vremena i 100 % osnovne plaće za sate odrađene vikendom, državnim praznicima i ostalim danima koji se ne računaju kao radni dani. Ta se mjera može smatrati zdravstvenom mjerom u smislu Uredbe (EU) 2020/672. Ta je mjera produljena 2020., 2021. i 2022. te će ostati na snazi sve dok Svjetska zdravstvena organizacija bude smatrala COVID-19 globalnom pandemijom. (15)Člankom 7. „Zakona br. 56/2020” i njegovom naknadnom izmjenom „Izvanrednom uredbom Vlade 116/2021”, kako je navedeno u članku 3. točki (i) Provedbene odluke (EU) 2020/1355, odobrava se kao privremena mjera dodatak za posebno opasne radne uvjete koji se dodjeljuje medicinskom osoblju koje sudjeluje u medicinskim aktivnostima protiv bolesti COVID-19 kao priznanje za zasluge u iznosu do 30 % njihove plaće. Mjera je bila na snazi od ožujka 2020. do kolovoza 2020. Mjera je proširena na osoblje odgovorno za provedbu sanitarnih mjera u okviru Ministarstva unutarnjih poslova. (16) Člankom 1. stavcima 1.a i 1.b „Izvanredne uredbe Vlade 131/2020”, na koji se upućuje u zahtjevu Rumunjske od 26. svibnja 2022., dopušta se dodjela dodatka osoblju županijskih uprava za javno zdravstvo i uprave za javno zdravstvo u Bukureštu u iznosu od 30 % do 40 % njihove osnovne plaće. Izvršnom direktoru i zamjenicima izvršnog direktora dodjeljuje se dodatak u iznosu od 40 % osnovne plaće; državnim službenicima zaposlenima u kontrolnoj službi u području javnog zdravlja dodjeljuje se dodatak u iznosu od 30 % osnovne plaće. (17)Člankom 19. stavkom 3. „Zakona br. 136/2020”, na koji se upućuje u zahtjevu Rumunjske od 26. svibnja 2022., odobrava se naknada za privremeni premještaj zaposlenika za liječnike specijaliste, pomoćno medicinsko i pomoćno osoblje u javnom sustavu u iznosu od 50 % njihove osnovne plaće te dnevnica u iznosu od 2 % njihove osnovne plaće. Naknada je namijenjena osoblju koje je u situacijama epidemiološkog ili biološkog rizika privremeno premješteno u zdravstvene jedinice s manjkom osoblja na razdoblje od 30 dana i koje je odgovorno za ograničavanje i sprečavanje širenja bolesti COVID-19. (18)Jedinim člankom „Odluke Vlade 254/2020”, jedinim člankom „Odluke Vlade 840/2020”, jedinim člankom „Odluke Vlade 383/2021”, „Odlukom Vlade 1072/2021” i „Odlukom Vlade 496/2022”, na koje se upućuje u zahtjevu Rumunjske od 26. svibnja 2022., omogućeno je privremeno financiranje troškova plaća povezanih s otvaranjem 2 000 novih radnih mjesta u cilju jačanja uprava za zdravstvo (1 000 radnih mjesta) i javne službe hitne pomoći (1 000 radnih mjesta) radi suzbijanja širenja bolesti COVID-19. (19)Jedinim člankom točkom 3. „Odluke Vlade 1035/2020”, na koji se upućuje u zahtjevu Rumunjske od 26. svibnja 2022., odobrava se dodatak u iznosu od 75 % do 85 % osnovne plaće specijaliziranom medicinskom osoblju i pomoćnom medicinskom osoblju jedinica javnog zdravstva ili njihovih struktura, kako je primjenjivo, te specijaliziranom osoblju parakliničkih medicinskih struktura koje izravno sudjeluje u prijevozu, opremanju, procjeni, dijagnostici i liječenju pacijenata kojima je dijagnosticirana bolest COVID-19. (20)„Izvanrednom uredbom Vlade 1031/2020” i „Izvanrednom uredbom Vlade 3/2021”, na koje se upućuje u zahtjevu Rumunjske od 26. svibnja 2022., omogućeno je plaćanje zdravstveno-sanitarnog osoblja i voditeljâ registara koji obavljaju svoju djelatnost u centrima za cijepljenje organiziranima na lokacijama izvan zdravstvenih jedinica. Tom su se mjerom financirali i tekući i kapitalni rashodi za stavljanje u funkciju centara za cijepljenje (organizirani na lokacijama koje nisu zdravstvene ustanove). (21)„Izvanrednom uredbom Vlade 3/2021” i „Odlukom Vlade 1031/2020”, na koje se upućuje u zahtjevu Rumunjske od 26. svibnja 2022., omogućeno je plaćanje zdravstveno-sanitarnog osoblja i voditeljâ medicinskih registara koji obavljaju svoju djelatnost u centrima za cijepljenje protiv bolesti COVID-19 organiziranima unutar zdravstvenih jedinica te plaćanje obiteljskih liječnika za aktivnosti koje obavljaju u te svrhe. (22)„Odlukom Vlade 1031/2020”, na koju se upućuje u zahtjevu Rumunjske od 26. svibnja 2022., regulirana je kupnja doza cjepiva protiv bolesti COVID-19. Okvirne sporazume sklopila je Europska komisija u ime država članica EU-a i za njih. (23)„Odlukom Vlade 201/2020”, „Odlukom Vlade 1103/2020” i „Odlukom Ministarstva zdravstva 725/2020”, na koje se upućuje u zahtjevu Rumunjske od 26. svibnja 2022., regulirani su troškovi karantene osoba s potvrđenom dijagnozom bolesti COVID-19 koje se nalaze na određenim područjima i osoba s popisa utvrđenog u Metodologiji nadzora bolesti COVID-19 te medicinskog osoblja kojem je dijagnosticirana bolest COVID-19 i kojem nije potrebna hospitalizacija i osoblja koje je bilo u kontaktu s pacijentima i odlučilo je boraviti izvan kuće. Mjerom su obuhvaćene opće naknade (primjerice za hranu, smještaj, prijevoz i lijekove). (24)„Odlukom Vlade 1092/2020”, „Odlukom Vlade 380/2021”, „Odlukom Vlade 1017/2021” i „Odlukom Vlade 1190/2021” omogućena je kupnja lijeka remdesivir i lijeka s monoklonskim protutijelima za liječenje bolesti COVID-19 koji sadržava kasirivimab i imdevimab. Postupke javne nabave za oba lijeka provela je Europska komisija u ime država članica u sklopu okvirnih sporazuma na koje se upućuje u zahtjevu Rumunjske 26. svibnja 2022. (25)„Odlukom Ministarstva zdravstva 487/2020”, na koju se upućuje u zahtjevu Rumunjske od 26. svibnja 2022., omogućena je kupnja lijekova za liječenje pacijenata zaraženih bolešću COVID-19. Ministarstvo zdravstva sklopilo je okvirni ugovor za nabavu lijeka tocilizumabum.

(26)U „Uredbi Vlade 19/2021” i „Zakonu br. 55/2020”, na koje se upućuje u zahtjevu Rumunjske od 26. svibnja 2022., uređeno je pružanje poticaja, u obliku bonova za hranu u iznosu od 100 RON, osobama koje su u potpunosti cijepljene. (27)Člankom 5. „Izvanredne uredbe Vlade 131/2020”, na koji se upućuje u zahtjevu Rumunjske od 26. svibnja 2022., omogućeno je privremeno povećanje osnovne plaće osoblja županijskih institucija koje sudjeluje u sprečavanju i suzbijanju posljedica bolesti COVID-19 za 30 % u razdoblju od kolovoza 2020. do veljače 2021. (28)„Izvanrednom uredbom Vlade 186/2020”, na koju se upućuje u zahtjevu Rumunjske od 26. svibnja 2022., pokriveni su rashodi za 200 dodatnih liječnika specijalizanata koji su potrebni zbog pandemije. (29)„Izvanrednom uredbom Vlade 11/2020”, na koju se upućuje u zahtjevu Rumunjske od 26. svibnja 2022., omogućena je kupnja medicinskih proizvoda i osobne zaštitne opreme za borbu protiv pandemije (npr. zaštitna obuća, rukavice, maske, respiratori, nosila) radi stvaranja i konsolidacije zaliha hitne medicinske opreme. (30)„Zakonom br. 319/2006”, „Zakonom br. 55/2020” i „Zajedničkom odlukom Ministarstva rada i Ministarstva zdravstva 3577/831/2020”, na koje se upućuje u zahtjevu Rumunjske od 26. svibnja 2022., regulirana je kupnja zaštitnih sanitarnih materijala za zaposlenike Ministarstva unutarnjih poslova. (31)„Izvanrednom uredbom Vlade 197/2020”, na koju se upućuje u zahtjevu Rumunjske od 26. svibnja 2022., omogućeno je plaćanje studenata medicine koji su volontirali u bolnicama/zdravstvenim ustanovama radi pružanja hitne potpore. (32)„Odlukom Ministarstva zdravstva 487/2020”, na koju se upućuje u zahtjevu Rumunjske od 26. svibnja 2022., omogućena je kupnja dvaju farmaceutskih proizvoda (molnupiravir i anakinra) koji se upotrebljavaju za liječenje pacijenata oboljelih od bolesti COVID-19. (33)Člankom 51. „Zakona br. 95/2006”, „Odlukom Vlade 155/2017” i „Odlukom Ministarstva zdravstva 377/2017”, na koje se upućuje u zahtjevu Rumunjske od 26. svibnja 2022., regulirano je financiranje testiranja na COVID-19 na razini specijaliziranih jedinica. Usluge laboratorijskog testiranja metodom RT-PCR koje se financiraju u okviru Nacionalnog programa za nadzor i kontrolu prioritetnih zaraznih bolesti provode se na kategorijama pojedinaca utvrđenih u novoj Metodologiji nadzora akutnog respiratornog sindroma COVID-19 ili na temelju odluke ministra zdravstva. (34)„Odlukom Ministarstva zdravstva 58/4/2022”, na koju se upućuje u zahtjevu Rumunjske od 26. svibnja 2022., regulirano je financiranje testiranja koja obavljaju obiteljski liječnici radi otkrivanja zaraze bolešću COVID-19. Testiranja koja obavljaju obiteljski liječnici financiraju se sredstvima prenesenima iz državnog proračuna, preko proračuna Ministarstva zdravstva, u proračun Jedinstvenog nacionalnog zavoda za zdravstveno osiguranje. (35)Rumunjska ispunjava uvjete za podnošenje zahtjeva za financijsku pomoć utvrđene u članku 3. Uredbe (EU) 2020/672. Rumunjska je Komisiji dostavila odgovarajuće dokaze o povećanju stvarnih i planiranih javnih rashoda za 3 321 482 911 EUR od 1. veljače 2020. zbog nacionalnih mjera poduzetih za rješavanje socioekonomskih posljedica izbijanja bolesti COVID-19. To je iznenadno i znatno povećanje jer je povezano i s novim mjerama i s proširenjem postojećih mjera izravno povezanih s programima skraćenog radnog vremena i sličnim mjerama koje obuhvaćaju znatan udio poduzetnika i radne snage u Rumunjskoj. Rumunjska namjerava financirati 353 704 624 EUR povećanog iznosa rashoda sredstvima Unije. (36)Komisija se u skladu s člankom 6. Uredbe (EU) 2020/672 savjetovala s Rumunjskom i provjerila je odnosi li se iznenadno i znatno povećanje stvarnih i planiranih javnih rashoda izravno na programe skraćenog radnog vremena i slične mjere te primjenu odgovarajućih zdravstvenih mjera povezanih s izbijanjem bolesti COVID-19, kako je navedeno u zahtjevu od 26. svibnja 2022. (37)Vrijednost zdravstvenih mjera iz zahtjeva Rumunjske, uključujući dodatne ili proširene zdravstvene mjere iz uvodnih izjava od 14. do 34., iznosi 2 141 579 582 EUR. Budući da bi ta kategorija mjera trebala biti dodatna, iznos financijske pomoći za potporu zdravstvenim mjerama treba smanjiti jer bi on trebao činiti manje od polovine ukupne financijske pomoći koja se planira potrošiti na sve prihvatljive mjere. (38)Financijska pomoć koja je već odobrena Provedbenom odlukom (EU) 2020/1355 trebala bi stoga obuhvaćati i nove mjere iz uvodnih izjava 11., 12. i od 16. do 34. (39)Financijska pomoć odobrena Provedbenom odlukom (EU) 2020/1355 smanjuje se s 4 099 244 587 EUR na 3 000 000 000 EUR. Rumunjska i dalje nastoji potpuno apsorbirati dodijeljenu financijsku pomoć te bi trebala utvrditi daljnje prihvatljive mjere u slučaju da se postojeće mjere uključene u ovaj Prijedlog pokažu nedostatnima. (40)Rumunjska i Komisija trebale bi ovu Odluku uzeti u obzir u sporazumu o zajmu iz članka 8. stavka 2. Uredbe (EU) 2020/672. (41)Ovom Odlukom ne bi se trebao dovoditi u pitanje ishod postupaka pokrenutih u vezi s narušavanjem funkcioniranja unutarnjeg tržišta, posebno na temelju članaka 107. i 108. Ugovora. Ona nema prednost pred zahtjevom iz članka 108. Ugovora da države članice obavijeste Komisiju o slučajevima potencijalne državne potpore. (42)Rumunjska bi trebala redovito obavješćivati Komisiju o izvršenju planiranih javnih rashoda kako bi Komisija mogla procijeniti u kojoj je mjeri Rumunjska te rashode izvršila, DONIJELO JE OVU ODLUKU: Članak 1. Provedbena odluka (EU) 2020/1355 mijenja se kako slijedi:

(1)članak 2. mijenja se kako slijedi: (a) stavak 1. zamjenjuje se sljedećim: „1. Unija Rumunjskoj stavlja na raspolaganje zajam u maksimalnom iznosu od 3 000 000 000 EUR. Maksimalno prosječno dospijeće zajma iznosi 15 godina.”; (2)članak 3. zamjenjuje se sljedećim: „Članak 3. Rumunjska može financirati sljedeće mjere: (a)naknadu za očuvanje radnih mjesta zaposlenicima poslodavaca koji su smanjili ili privremeno prekinuli poslovanje, kako je predviđeno u članku XI. „Izvanredne uredbe Vlade 30/2020” kako je proširena „Izvanrednom uredbom Vlade 111/2021” koja je pak proširena „Izvanrednom uredbom Vlade 2/2022”; (b)naknade za osobe čiji je ugovor o radu obustavljen, kako je predviđeno u članku I. „Izvanredne uredbe Vlade 92/2020”; (c)program skraćenog radnog vremena, kako je predviđeno u članku 1. „Izvanredne uredbe Vlade 132/2020” kako je izmijenjena i proširena „Zakonom br. 58/2021”; (d)naknadu sličnu naknadi iz točke (a) za druge kategorije osim zaposlenika, uključujući samozaposlene osobe i slobodna zanimanja, kako je predviđeno u članku XV. „Izvanredne uredbe Vlade 30/2020” kako je proširena „Izvanrednom uredbom Vlade 111/2021”, koja je pak proširena „Izvanrednom uredbom Vlade 2/2022”; (e)naknadu predviđenu „Zakonom br. 6/2020 o državnom proračunu za socijalno osiguranje za 2020.” za druge kategorije osim zaposlenika, uključujući samozaposlene osobe i slobodna zanimanja, kako je predviđeno u članku 3. „Izvanredne uredbe Vlade 132/2020” kako je izmijenjena i proširena „Zakonom br. 58/2021”; (f)potporu za dnevne radnike, kako je predviđeno u članku 4. „Izvanredne uredbe Vlade 132/2020”, odobrene „Zakonom br. 282/2020”, i u njezinim naknadnim izmjenama, „Izvanrednoj uredbi Vlade 182/2020”, „Izvanrednoj uredbi Vlade 211/2020” (koja je odobrena „Zakonom br. 58/2021”), „Izvanrednoj uredbi Vlade 220/2020”, „Izvanrednoj uredbi Vlade 226/2020”, „Izvanrednoj uredbi Vlade 44/2021”, „Izvanrednoj uredbi Vlade 111/2021”, „Izvanrednoj uredbi Vlade 2/2022” te u „Izvanrednoj uredbi Vlade 132/2020” koja je odobrena „Zakonom br. 58/2021”; (g)dodatak za dodatne poslove za osoblje posebnih struktura Nacionalnog zavoda za javno zdravstvo i županijskih uprava za javno zdravstvo i/ili uprave za javno zdravstvo u Bukureštu, kako je predviđeno u članku 8. stavku 6. „Izvanredne uredbe Vlade 11/2020” kako je proširena člankom 2. „Izvanredne uredbe Vlade 131/2020” i člankom 6. „Zakona br. 136/2020”; (h)dodatak za skrb o djeci koji se dodjeljuje zaposlenicima nacionalnog sustava obrane, zatvorskih ustanova, jedinica javnog zdravstva i drugih kategorija utvrđenih u ministarskim odlukama, kako je predviđeno u članku I. stavku 6. „Izvanredne uredbe Vlade 30/2020” kako je proširena člankom 4. stavkom 3. „Izvanredne uredbe Vlade 147/2020” i člankom 7. „Izvanredne uredbe Vlade 110/2021”; (i)dodatak za posebno opasne uvjete koji se dodjeljuje medicinskom osoblju kao priznanje za zasluge, kako je predviđeno u članku 7. „Zakona br. 56/2020” kako je proširen „Izvanrednom odlukom Vlade 116/2021”; (j)naknadu za bolovanje koja se dodjeljuje osobama u karanteni i osobama kojima je dijagnosticirana infekcija bolešću COVID-19, kako je predviđeno u „Zakonu br. 136/2020” i izmijenjeno člankom 13. „Izvanredne uredbe Vlade 70/2020”;

(k)jednokratnu financijsku potporu poslodavcima za zaposlenike za obavljanje rada na daljinu, kako je predviđeno u članku 6. „Izvanredne uredbe Vlade 132/2020”; (l)dodatak koji se dodjeljuje osoblju županijskih uprava za javno zdravstvo i uprave za javno zdravstvo u Bukureštu u iznosu od 30 % do 40 % njihove osnovne plaće, kako je predviđeno u članku 1. stavku 1. „Izvanredne uredbe Vlade 131/2020”; (m)dodjelu naknade za privremeni premještaj zaposlenika za liječnike specijaliste, pomoćno medicinsko i pomoćno osoblje u javnom sustavu u iznosu od 50 % njihove osnovne plaće te dnevnice u iznosu od 2 % njihove osnovne plaće, kako je predviđeno u članku 19. stavku 3. „Izvanredne uredbe Vlade 136/2020”; (n)privremeno financiranje troškova plaća povezanih s otvaranjem 2 000 radnih mjesta u cilju jačanja uprava za zdravstvo (1 000 radnih mjesta) i javne službe hitne pomoći (1 000 radnih mjesta) radi suzbijanja širenja bolesti COVID-19, kako je predviđeno u jedinom članku „Izvanredne uredbe Vlade 254/2020”, jedinom članku „Izvanredne uredbe Vlade 840/2020”, jedinom članku „Izvanredne uredbe Vlade 383/2021”, „Odluci Vlade 1072/2021” i „Odluci Vlade 496/2022”; (o)dodjelu dodatka u iznosu od 75 % do 85 % osnovne plaće specijaliziranom medicinskom osoblju i pomoćnom medicinskom osoblju jedinica javnog zdravstva ili njihovih struktura te specijaliziranom osoblju parakliničkih medicinskih struktura koje izravno sudjeluje u prijevozu, opremanju, procjeni, dijagnostici i liječenju pacijenata kojima je dijagnosticirana bolest COVID-19, kako je predviđeno u jedinom članku točki 3. „Izvanredne uredbe Vlade 1035/2020”; (p)plaćanje zdravstveno-sanitarnog osoblja i voditeljâ registara koji obavljaju svoju djelatnost u centrima za cijepljenje organiziranima na lokacijama izvan zdravstvenih jedinica, kako je predviđeno u „Izvanrednoj uredbi Vlade 1031/2020” i „Izvanrednoj uredbi Vlade 3/2021”; (q)plaćanje zdravstveno-sanitarnog osoblja i voditeljâ medicinskih registara koji obavljaju svoju djelatnost u centrima za cijepljenje protiv bolesti COVID-19 organiziranima unutar zdravstvenih jedinica te plaćanje obiteljskih liječnika za aktivnosti koje obavljaju u te svrhe, kako je predviđeno u „Izvanrednoj uredbi Vlade 3/2021” i „Odluci Vlade 1031/2020”; (r)kupnju doza cjepiva protiv bolesti COVID-19, kako je predviđeno u „Odluci Vlade 1031/2020”; (s)troškove karantene osoba s potvrđenom dijagnozom bolesti COVID-19, osoba utvrđenih u Metodologiji nadzora bolesti COVID-19 i medicinskog osoblja kojem je dijagnosticiran COVID-19 i kojem nije potrebna hospitalizacija i osoblja koje je bilo u kontaktu s pacijentima i odlučilo je boraviti izvan kuće, kako je predviđeno u „Odluci Vlade 201/2020”, „Odluci Vlade 1103/2020” i „Ministarskoj odluci 725/2020”; (t)kupnju lijekova (remdesivir), kako je predviđeno u „Odluci Vlade 1092/2020”, „Odluci Vlade 380/2021”, „Odluci Vlade 1017/2021” i „Odluci Vlade 1190/2021”; (u)kupnju lijekova (tocilizumabum), kako je predviđeno u „Odluci Ministarstva zdravstva 487/2020”; (v)kupnju lijeka s monoklonskim protutijelima za liječenje bolesti COVID-19 koji sadržava kasirivimab i imdevimab, kako je predviđeno u „Odluci Vlade 1092/2020”, „Odluci Vlade 380/2021”, „Odluci Vlade 1017/2021” i „Odluci Vlade 1190/2021”; (w)bonove za hranu u iznosu od 100 RON za osobe koje su u potpunosti cijepljene, kako je predviđeno u „Odluci Vlade 19/2021”, kojom se izmjenjuje „Zakon br. 55/2020”; (x)povećanje osnovne plaće osoblja županijskih institucija koje sudjeluje u sprečavanju i suzbijanju posljedica bolesti COVID-19 za 30 %, kako je predviđeno u članku 5. „Izvanredne uredbe Vlade 131/2020”; (y)rashode za 200 dodatnih liječnika specijalizanata koji su potrebni zbog pandemije, kako je predviđeno u „Izvanrednoj odluci Vlade 186/2020”; (z)kupnju medicinskih proizvoda i osobne zaštitne opreme za borbu protiv pandemije (npr. zaštitna obuća, rukavice, maske, respiratori, nosila), kako je predviđeno u „Izvanrednoj uredbi Vlade 11/2020”; (aa)kupnju zaštitnih sanitarnih materijala za osoblje, kako je predviđeno u „Zakonu br. 319/2006”, „Zakonu br. 55/2020” i „Zajedničkoj odluci Ministarstva rada i Ministarstva zdravstva 3577/831/2020”; (bb)plaćanje studenata medicine koji su volontirali u bolnicama/zdravstvenim ustanovama radi pružanja hitne potpore, kako je predviđeno u „Izvanrednoj uredbi Vlade 197/2020”; (cc)kupnju lijekova za liječenje zaraze bolešću COVID-19 (ANAKINRA), kako je predviđeno u „Odluci Ministarstva zdravstva 487/2020”; (dd)kupnju lijekova za liječenje zaraze bolešću COVID-19 (MOLNUPIRAVIR), kako je predviđeno u „Odluci Ministarstva zdravstva 487/2020”;